Title: ประกาศองค์การบริหารส่วนตำบลเชียงกลม เรื่อง การดำเนินการเกี่ยวกับข้อมูลข่าวสารส่วนบุคคล

ประกาศเทศบาลตำบลเชียงกลม

ประกาศเทศบาลตำบลเชียงกลม
เรื่อง
การดำเนินการเกี่ยวกับข้อมูลข่าวสารส่วนบุคคล[๑]

เพื่อให้การปฏิบัติเป็นไปตามมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐
ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคล
โดยจัดให้มีการพิมพ์ในราชกิจจานุเบกษา และตรวจสอบแก้ไขให้ถูกต้องอยู่เสมอ
เทศบาลตำบลเชียงกลมเป็นหน่วยงานราชการส่วนท้องถิ่น
ซึ่งกำกับดูแลโดยกรมส่งเสริมการปกครองท้องถิ่นกระทรวงมหาดไทย
มีการจัดระบบข้อมูลข่าวสารส่วนบุคคลดังนี้

งานการเจ้าหน้าที่ สำนักปลัดเทศบาลตำบลเชียงกลม
๑. 
ประเภทของบุคคลที่มีการเก็บข้อมูลไว้
๑.๑ พนักงานเทศบาล สังกัดเทศบาลตำบลเชียงกลม
๑.๒ ลูกจ้างประจำ สังกัดเทศบาลตำบลเชียงกลม
๑.๓ พนักงานจ้างตามภารกิจและพนักงานจ้างทั่วไป
สังกัดเทศบาลตำบลเชียงกลม

๒. 
ประเภทของระบบข้อมูลข่าวสารส่วนบุคคล
๒.๑ แฟ้มประวัติ/บัตรประวัติ

๓. 
ลักษณะการใช้ข้อมูลตามปกติ
๓.๑ ใช้ในการบริหารงานบุคคลของเทศบาลตำบลเชียงกลม

๔. 
วิธีการตรวจสอบข้อมูลข่าวสารของเจ้าของข้อมูล
๔.๑ ยื่นคำร้องขอตรวจสอบแฟ้มประวัติพนักงานเทศบาล

๕. 
วิธีการขอแก้ไขเปลี่ยนแปลงข้อมูล การแก้ไขเพิ่มเติมรายการแฟ้มประวัติพนักงานเทศบาล/บัตรประวัติพนักงานเทศบาลและลูกจ้าง
มีแนวทางปฏิบัติดังนี้
๕.๑ รายการเปลี่ยนแปลงหรือเพิ่มเติมที่จะต้องแจ้งให้พนักงานประวัติ
(ปลัดเทศบาล) เพื่อบันทึกในแฟ้มประวัติ/ทะเบียนประวัติ
- การแต่งตั้ง โอน ย้าย การเลื่อนระดับ
การเลื่อนขั้นเงินเดือน
- การผ่านการอบรม
ดูงานและการได้รับเครื่องราชอิสริยาภรณ์
แจ้งการเปลี่ยนแปลงเพิ่มเติมรายการดังกล่าว
โดยแนบสำเนาเอกสารหลักฐานที่เกี่ยวข้องให้งานการเจ้าหน้าที่ สำนักปลัดเทศบาล จำนวน
๓ ชุด
- การเพิ่มวุฒิการศึกษา ใช้หลักฐานประกาศนียบัตร
ปริญญาบัตร และสำเนาใบแสดงผลการศึกษา (Transcript) จำนวน ๓
ชุด
- การเปลี่ยนแปลงชื่อตัว - ชื่อสกุล
ให้แจ้งการเปลี่ยนแปลงโดยแนบสำเนาหลักฐานการเปลี่ยนชื่อตัว - ชื่อสกุล จำนวน ๓ ชุด
- การเพิ่มเติมรายการอื่น ๆ เช่น
การได้รับการคัดเลือกเป็นข้าราชการดีเด่น เป็นต้น ให้ส่งสำเนาใบประกาศหลักฐานอื่น
ๆ นั้น จำนวน ๓ ชุด
๕.๒ เอกสารหลักฐานที่ส่งให้พนักงานประวัติ (ปลัดเทศบาล)
ต้องรับรองสำเนาถูกต้องตาม ข้อ ๓๑ ของระเบียบสำนักนายกรัฐมนตรีว่าด้วยงานสารบรรณ
พ.ศ. ๒๕๒๖ (รวมแก้ไขเพิ่มเติมถึงปัจจุบัน) ทุกครั้ง

๖.  แหล่งข้อมูล
๖.๑ เจ้าของประวัติ/คำสั่งแต่งตั้ง โอน ย้าย การเลื่อนระดับ
การเลื่อนขั้นเงินเดือน/คำสั่งอื่น ๆ ที่เกี่ยวกับการบริหารงานบุคคล

ประกาศ
ณ วันที่ ๓ กุมภาพันธ์ พ.ศ. ๒๕๕๘
ราเชนท์  กงสิมมา
นายกเทศมนตรีตำบลเชียงกลม

ปริยานุช/ผู้จัดทำ
๒๔ มีนาคม ๒๕๕๘

วันทิตา/ผู้ตรวจ
๒๔ เมษายน ๒๕๕๘

[๑] ราชกิจจานุเบกษา
เล่ม ๑๓๒/ตอนที่ ๒๔ ง/หน้า ๑๑๖/๑๙ มีนาคม ๒๕๕๘